Versindaba » Blog Archive » N.P. van Wyk Louw 50. Johan Myburg
Dalk omdat ek ink het en ŉ vel oop papier
skryf ek op wat gebeur, hou ek as onverkose
skriba boek van dié tog, van wat ek dínk gebeur
aan boord van dié skuit sonder bevare matrose
of kaptein. Boggel gekeer op die spul passasiers
aan ’t slampamper, blog ek van die agterstewe,
gŉ duit begaan oor waarheid óf oor bog, óf oor
die log en donker, bot verdriet van hierdie lewe.
© Johan Myburg, 2020
Met “Die hart op die fees” (Gestaltes en diere) in gedagte
Tags: Johan Myburg gedig, NP van Wyk Louw huldiging
Friday, May 8th, 2020 | VWL 50 jaar later.
12 Kommentare op “N.P. van Wyk Louw 50. Johan Myburg”
May 9th, 2020 at 8:22 am
‘n Aktuele gedig met virtuose ryme!
May 11th, 2020 at 12:03 am
Knap gedaan, Johan! Met titel en al
Johan Myburg :
May 11th, 2020 at 5:01 pm
Dankie, Daniel en Zandra, vir julle welkome kommentaar!
May 12th, 2020 at 12:05 pm
Johan, jy is ‘n meester!
René Bohnen :
May 13th, 2020 at 3:45 pm
Voltreffer, Johan! Ek herlees nou al drie dae lank, ook omdat die titel bietjie verslawend is.
Jacobus Swart :
May 13th, 2020 at 4:19 pm
Michael Dunn as Karl Glocken, profeties, onvergeetlik.
Pieta Porter :
May 14th, 2020 at 3:13 pm
en oor die “narreskip”-tema, nie te vergete, Donker Middeleeuse Sebastian Brant, en sy “Narreschiff” (met Durer-buitebladvertaal en later Hieronymus Bosch met dieselfde tema: ‘n skedel loer uit die boom-mas) in Engels deur William Barclay…
‘n tydgenoot van Barclay maak hierdie opmerking oor misere in indertydse Engeland:
Ciuis.—This is the ship of fooles, wherin saileth bothe spirituall and temporall, of euery callyng some: there are kynges, queenes, popes, archbishoppes, prelates, lordes, ladies, knightes, gentlemen, phisicions, lawiers, marchauntes, housbandemen, beggers, theeues, hores, knaues, &c. This ship wanteth a good pilot: the storme, the rocke, and the wrecke at hande, all will come to naught in this hulke for want of good gouernement.
May 20th, 2020 at 1:11 pm
Johan, baie geluk met die Hertzogprys!
May 20th, 2020 at 1:40 pm
Besonder Baie geluk, Johan. Dis ‘n voortreflike prestasie!
May 20th, 2020 at 2:33 pm
Baie geluk, De Waal, met die Akademie se vertaalprys!
May 21st, 2020 at 2:30 pm
‘n Lieflike vers, Johan Myburgh. Mens sal daarmee kan oorlewe. (Ek hoop van harte so.)
En besonder baie gluk met die Hertzogprys vir poësie. Dis verblydend dat die streng dissipline en die diepgaande kennis van ander kulture, waaruit ons so baie kan leer en wat so treffend deur u oopgemaak en aangebied word, die nodige erkenning kry van die Akademie. Maar veral dat u werk – wat duidelik ook ‘n askese is – na meriete en waarde erken word.
May 22nd, 2020 at 12:04 am
Wat ‘n wonderlike erkenning, Johan. Petje af!